

Brannvesenet Midt IKS er brann- og feiervesenet for eierkommunene Steinkjer, Inderøy, Snåsa, Osen, Lierne og Røyrvik. Fra 01.01.22 er Verdal kommune også eier. Brannvesenet Midt IKS sin administrasjon er plassert på Steinkjer brannstasjon.

**BRANNKONSTABEL DELTID – ledige stillinger ved:**

**Avdeling Verran,**

**Avdeling Snåsa**

**Avdeling Osen**

**Avdeling Røyrvik**

**Avdeling Sørli**

Brannvesenet Midt IKS har i dag ledig stillinger i 0,62 % stilling som deltids brannkonstabel. Tiltredelse etter avtale. **Søknadsfrist: 1/12-21**

Vi søker etter engasjerte, initiativrike personer som liker å jobbe i team, og ønsker å bidra med sin kompetanse, for sammen å utvikle selskapet videre fremover.

Kvalifikasjonskrav:

* Bo- og arbeidssted innenfor de krav som dimensjoneringsforskriften fastsetter.
* God fysikk og helse, medisinsk og fysiske tester må bestås.
* Plikter å bære varslingsutstyr.
* Gjennomføre den utdannelsen brannsjefen til enhver tid krever.
* Egnethet og skikkethet vektlegges.
* Førerkort kl. B, ønskelig med førerkort kl. C / C1 og kompetansebevis for utrykningskjøring (160)
* Plettfri vandel. Politiattest må fremlegges ved ansettelse.
* Avtale fra hovedarbeidsgiver som tillater at arbeidstakeren forlater sitt arbeid ved utrykninger og kursdager.

Arbeidstaker ansettes på de vilkår som til enhver tid fremgår av gjeldende lover, avtaler og reglement. Avlønning i henhold til sentralt og lokalt avtaleverk.

Vi kan tilby god opplæring i et trivelig og godt arbeidsmiljø.

Nærmere opplysninger om stillingene fås ved henvendelse til beredskapsleder Odd-Harald Austli

tlf. 454 81 101.

Søknad sendes til post@brannmidt.no